CELEX: 32020R0685
Language: sk
Date: 2020-05-20 00:00:00
Title: Nariadenie Komisie (EÚ) 2020/685 z 20. mája 2020, ktorým sa mení nariadenie (ES) č. 1881/2006, pokiaľ ide o maximálne hodnoty obsahu chloristanu v určitých potravinách (Text s významom pre EHP)

25.5.2020   
               
               
                  SK
               
               
                  Úradný vestník Európskej únie
               
               
                  L 160/3
               
            
         NARIADENIE KOMISIE (EÚ) 2020/685
         z 20. mája 2020,
         ktorým sa mení nariadenie (ES) č. 1881/2006, pokiaľ ide o maximálne hodnoty obsahu chloristanu v určitých potravinách
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods. 3,
         keďže:
         
                     (1)
                  
                  
                     Nariadením Komisie (ES) č. 1881/2006 (2) sa stanovujú maximálne hodnoty obsahu niektorých kontaminantov v potravinách.
                  
               
                     (2)
                  
                  
                     Vedecká skupina pre kontaminanty v potravinovom reťazci (ďalej len „skupina CONTAM“) Európskeho úradu pre bezpečnosť potravín (ďalej len „úrad“) prijala 30. septembra 2014 vedecké stanovisko k rizikám pre verejné zdravie súvisiacim s prítomnosťou chloristanu v potravinách (3). Skupina CONTAM stanovila prípustný denný príjem vo výške 0,3 mikrogramu na kilogram telesnej hmotnosti na deň na základe inhibície vstrebávania jódu štítnou žľazou u zdravých dospelých osôb. Skupina CONTAM dospela k záveru, že v súčasnosti odhadované chronické dietetické vystavenie chloristanu môže predstavovať problém, predovšetkým v prípade vysokej miery konzumácie u mladších vekových skupín obyvateľstva s miernym až stredným nedostatkom jódu. Navyše je možné, že v súčasnosti odhadované krátkodobé vystavenie chloristanu predstavuje problém u dojčiat a malých detí s nízkou mierou príjmu jódu.
                  
               
                     (3)
                  
                  
                     Skupina CONTAM odporučila členským štátom, aby zhromažďovali dodatočné údaje o výskyte chloristanu v potravinách v Európe, najmä pokiaľ ide o zeleninu, počiatočnú dojčenskú výživu, mlieko a mliečne výrobky, v záujme ešte nižšej miery neistoty v posúdení rizika.
                  
               
                     (4)
                  
                  
                     Odporúčanie Komisie (EÚ) 2015/682 (4) bolo prijaté na základe vedeckej správy s cieľom monitorovať prítomnosť chloristanu v potravinách, najmä v potravinách vo vzorke po 1. septembri 2013, keď boli zavedené zmierňujúce opatrenia.
                  
               
                     (5)
                  
                  
                     Úrad vykonal posúdenie vystavenia ľudí chloristanu, pričom zohľadnil údaje o výskyte dostupné vo svojej databáze zo vzoriek odobratých po 1. septembri 2013 a v roku 2017 uverejnil vedeckú správu o dietetickom vystavení chloristanu u európskeho obyvateľstva (5).
                  
               
                     (6)
                  
                  
                     Skupina CONTAM preskúmala výsledky správy týkajúcej sa chloristanu v potravinách na svojom 87. plenárnom zasadnutí v novembri 2017 (6) a poukázala na podstatnú zhodu úrovní vystavenia odhadovaných v tejto správe s úrovňami vystavenia odhadovanými v roku 2014 v stanovisku skupiny CONTAM. Vzhľadom na predchádzajúci stanovený prípustný denný príjem 0,3 μg/kg telesnej hmotnosti na deň skupina CONTAM potvrdila záver, že súčasné chronické a krátkodobé vystavenie chloristanu môže predstavovať možné riziko pre ľudské zdravie.
                  
               
                     (7)
                  
                  
                     Preto je vhodné stanoviť maximálne hodnoty pre chloristan v potravinách, ktoré ho obsahujú vo významnom množstve a ktoré významne prispievajú k vystaveniu ľudí chloristanu, a v potravinách, ktoré sú relevantné z hľadiska možného vystavenia zraniteľných skupín obyvateľstva, ako sú dojčatá a malé deti.
                  
               
                     (8)
                  
                  
                     Nariadenie (ES) č. 1881/2006 by sa preto malo zodpovedajúcim spôsobom zmeniť.
                  
               
                     (9)
                  
                  
                     Prevádzkovateľom potravinárskych podnikov by sa mal poskytnúť čas na to, aby sa prispôsobili novým požiadavkám stanoveným v tomto nariadení. Dátum uplatňovania maximálnych hodnôt obsahu chloristanu pre uvedené potraviny by sa mal preto odložiť.
                  
               
                     (10)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k nariadeniu (ES) č. 1881/2006 sa mení v súlade s prílohou k tomuto nariadeniu.
         
         
            Článok 2
            Potraviny uvedené v prílohe k tomuto nariadeniu, ktoré boli zákonne umiestnené na trh pred 1. júlom 2020, sa môžu naďalej predávať do dátumu ich minimálnej trvanlivosti alebo do dátumu spotreby.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. júla 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. mája 2020
            
               
                  Za Komisiu
               
               
                  Predsedníčka
               
               Ursula VON DER LEYEN
            
         
         
            (1)  Ú. v. ES L 37, 13.2.1993, s. 1.
         
            (2)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
         
            (3)  EFSA CONTAM Panel (Vedecká skupina EFSA pre kontaminanty v potravinovom reťazci – CONTAM), 2014. Vedecké stanovisko k rizikám pre verejné zdravie súvisiacim s prítomnosťou chloristanu v potravinách, najmä v ovocí a zelenine. EFSA Journal (Vestník EFSA)2014;12(10):3869, 106 s doi:10.2903/j.efsa.2014.3869 http://www.efsa.europa.eu/en/efsajournal/pub/3869.
         
            (4)  Odporúčanie Komisie (EÚ) 2015/682 z 29. apríla 2015 o monitorovaní prítomnosti chloristanu v potravinách (Ú. v. EÚ L 111, 30.4.2015, s. 32).
         
            (5)  EFSA (Európsky úrad pre bezpečnosť potravín), Arcella D, Binaglia M a Vernazza F, 2017. Vedecká správa o posudzovaní expozície chloristanu prostredníctvom stravy u európskeho obyvateľstva. Vestník EFSA (EFSA Journal) 2017;15(10):5043, 24 s https://doi.org/10.2903/j.efsa.2017.5043.
         
            (6)  http://www.efsa.europa.eu/sites/default/files/event/171121-m.pdf.
      
      
         
            PRÍLOHA
            V prílohe k nariadeniu (ES) č. 1881/2006 sa dopĺňa tento oddiel 9:
            
               „Oddiel 9: Chloristan
               
                           Potraviny (1)
                        
                        
                           Maximálne hodnoty
                           (mg/kg)
                        
                     
                           9.
                        
                        
                           
                              Chloristan
                           
                        
                        
                            
                        
                     
                           9.1.
                        
                        
                           Ovocie a zelenina
                           okrem:
                        
                        
                           0,05
                        
                     
                            
                        
                        
                           
                                       —
                                    
                                    
                                       čeľade tekvicovité Cucurbitaceae a kelu
                                    
                                 
                        
                           0,10
                        
                     
                            
                        
                        
                           
                                       —
                                    
                                    
                                       listovej zeleniny a bylín
                                    
                                 
                        
                           0,50
                        
                     
                           9.2
                        
                        
                           Čaj (Camellia sinensis), sušený
                           Bylinkové a ovocné čaje, sušené
                        
                        
                           0,75
                        
                     
                           9.3
                        
                        
                           Počiatočná dojčenská výživa, následná dojčenská výživa, potraviny na osobitné lekárske účely určené pre dojčatá a malé deti a nápoje na výživu malých detí (3) (4)
                               (*1)
                           
                        
                        
                           0,01
                        
                     
                            
                        
                        
                           Potraviny pre malé deti (3) (4)
                        
                        
                           0,02
                        
                     
                            
                        
                        
                           Spracované potraviny na báze obilia (3) (29)
                        
                        
                           0,01
                        
                     
            
               (*1)  Nápoje na výživu malých detí sú nápoje na báze mlieka a podobné proteínové výrobky určené pre malé deti. Tieto výrobky nepatria do rozsahu pôsobnosti nariadenia (EÚ) č. 609/2013 (Správa Komisie Európskemu parlamentu a Rade o nápojoch na výživu malých detí) (COM/2016/0169 final) (https://eur-lex.europa.eu/legal-content/SK/TXT/PDF/?uri=CELEX:52016DC0169&qid=1559628885154&from=SK).“